Meĥleno

Meĥleno ( [MEĤ'len]) estas municipo en Belgio, unu el la 133 municipoj, kiuj ricevis la honortitolon "urbo". Ĝi ricevis la titolon en la jaro 1301. Meĥleno situas en la provinco Antverpeno de Flandrio, la nederlandlingva norda parto de Belgio. Komence de  ĝi havis  loĝantojn. La municipo estas la administra centro de samnoma distrikto respektive arondismento Meĥleno.

eta|maldesktra|180px|La strato IJzerenleen

Ekde 1977 la municipoj Walem, Hombeek, Leest, Heffen kaj Muizen apartenas al Meĥleno, la ĉefa municipo.

eta|maldekstra|La katedralo de Meĥleno

La kariljono de la urbo troviĝas ne en la urboturo, sed en la turo de la katedralo.
Kariljono estas io tre tipa en belgaj urboj kun riĉa pasinteco. La kariljonarto estas transnacia arto en Belgio, ĉar ĝi ankaŭ disvastiĝis en la franclingva teritorio de Belgio. La kariljonolernejo estas unu el la raraj tiaj establoj ekzistantaj en la mondo (alia estas en Douai). Tiu lernejo, kies nuna (2006) direktoro estas esperantisto Jo Haazen, jam preparis brilajn virtuozojn, kiuj nun praktikas sian arton en ĉiuj anguloj de la mondo (Ĉinio, Japanio, Rusio, Usono kaj multaj eŭropaj landoj).

La Eŭropa ŝoseo 19 vojas proksime.

 Meĥlenanoj 
La homojn kiuj loĝas en Meĥleno, oni nomas la 'lunestingistoj', ĉar antaŭ tre longe iu drinkulo asertis ke la turo brulas, kaj preskaŭ ĉiu volis estingi la fajron. Ili ĵetis multegajn sitelojn da akvo al la turo ĝis iu rimarkis ke estis nur la luno kiu brilis en la turo.

 Famuloj 
 Christophe de Longueil, humanisto kaj juristo
 Gerhard Dorn, germana belgodevena filozofo, alkemiisto, bibliofilo, kuracisto, tradukisto.
 Jan Standonck (1453-1504) estis belga skolastikisto, teologo, latinisto, kaj katolika reformisto.

 Eksteraj ligiloj 

 Muzeo pri juda rezisto en Meĥleno  (nederlande, france, angle)
 Retejo de la Ludilo-Muzeo (nederlande)
 Oficiala retejo de la komunumo (nederlande)
 Kariljonado en Meĥleno  Monato (gazeto) (1999) (esperante)

Kategorio:Urboj de la provinco Antverpeno
Kategorio:Urboj de Belgio